**Ministru kabineta noteikumu projekta “Šautuvju izveidošanas un darbības, kā arī treniņšaušanas un šaušanas sporta sacensību norises un drošības noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ieroču aprites likuma 70. panta trešā daļa un 71.panta desmitā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz prasības šautuvju (šaušanas stendu) izveidošanai un darbībai, kā arī kārtību, kādā izsniedzama un anulējama atļauja šautuves (šaušanas stenda) izveidošanai un darbībai un kārtību, kādā Latvijā notiek treniņšaušana un šaušana sporta sacensībās, kā arī šautuvēs (šaušanas stendos) ievērojamos drošības noteikumus noteic Ministru kabineta 2011.gada 1.novembra noteikumi Nr.840 “Šautuvju (šaušanas stendu) izveidošanas un darbības, kā arī treniņšaušanas un šaušanas sporta sacensību norises un drošības noteikumi” (turpmāk – MK noteikumi Nr.840), kas izdoti saskaņā ar Ieroču un speciālo līdzekļu aprites likuma 33.panta ceturto daļu un 34.panta desmito daļu.2019. gada 14.martā Latvijas Republikas Saeima pieņēma Ieroču aprites likumu (stājās spēkā 2019.gada 10.aprīlī). Ievērojot to, ka Ieroču aprites likuma 70. panta trešā daļa paredz deleģējumu Ministru kabinetam noteikt prasības šautuvju izveidošanai un darbībai, kā arī kārtību, kādā izsniedzama un anulējama atļauja šautuves izveidošanai un darbībai, savukārt 71.panta desmitā daļa paredz Ministru kabinetam noteikt kārtību, kādā Latvijā notiek treniņšaušana un šaušana sporta sacensībās, kā arī šautuvēs ievērojamos drošības noteikumus, nepieciešams izdot jaunus Ministru kabineta noteikumus, atbilstoši dotajam deleģējumam Ieroču aprites likumā.  Ieroču aprites likuma Pārejas noteikumu 2.punkta 1.apakšpunkts noteic, ka Ministru kabinets līdz 2019.gada 31.decembrim izdod šā likuma 70. panta trešajā daļā un 71.panta desmitajā daļā minētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019.gada 31.decembrim ir spēkā MK noteikumi Nr.840, ciktāl tie nav pretrunā ar šo likumu.Saglabājot līdzšinējās MK noteikumos Nr.840 noteiktās prasības šautuvju izveidošanai un darbībai, kā arī kārtību, kādā izsniedzama un anulējama atļauja šautuves izveidošanai un darbībai un kārtību, kādā Latvijā notiek treniņšaušana un šaušana sporta sacensībās, kā arī šautuvēs ievērojamos drošības noteikumus, projektā tika precizēta lietotā terminoloģija, saskaņojot to ar Ieroču aprites likumā lietoto terminoloģiju.Projekts paredz izmaiņas attiecībā uz šaušanas instruktora vai trenera datu apstrādi. Pārskatot informāciju, kas ir iesniedzama pašvaldībā par šaušanas instruktoru vai treneri, tiek paredzēts, ka tiek iesniegts apliecinājums par atbilstošas kvalifikācijas personas nodarbināšanu šautuvē, nenorādot konkrētas personas datus. Atbilstošas izmaiņas ir paredzētas arī projekta pielikumā. Izmaiņas ieviestas, lai novērstu iepriekš realizētās pieejas nepilnību, kad tika norādīts tikai pirmais no nodarbinātajiem šaušanas instruktoriem. Ņemot vērā, ka laika gaitā norādītais šaušanas instruktors var pārtraukt darbu konkrētajā šautuvē un nav pienākums informēt par šaušanas instruktora maiņu, tad ilgstoši tiek uzkrāti neaktualizēti personas dati. Vienlaikus iepriekš realizētā pieeja liecināja par pārmērīgu personas datu apstrādi attiecībā uz šaušanas instruktoru.Ar Ieroču aprites likuma spēkā stāšanos tiek mainīta ieroču tehniskā klasifikācija. Otrās un trešās kategorijas šautuvju (šaušanas stendu) īpašniekiem, kas atļaujas šautuvju (šaušanas stendu) darbībai saņēmuši līdz šo noteikumu spēkā stāšanās brīdim, projekta noslēguma jautājumos tiek paredzēts pārejas periods, kurā jāpārskata šautuvēs izmantoto ieroču klāsts, lai nodrošinātu šautuves darbības atbilstību Ieroču aprites likuma un šo noteikumu prasībām.    |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir fiziskās un juridiskās personas, kuras izveidojušas šautuves, kā arī personas, kuras nodarbojas ar šaušanas sporta veidiem un personas, kuras izmanto šautuves treniņšaušanai, kā arī fiziskās un juridiskās personas, kuras nākotnē vēlēsies izveidot šautuves, kā arī nodarboties ar treniņšaušanu un sporta veidiem, kas saistīti ar šaušanu. |
| 2. | Tiesiskā regulējuma ietekme uz tautsaimniecību un administratīvo slogu | Lai saņemtu atļauju šautuves izveidošanai un darbībai, nepieciešams to iekārtot atbilstoši noteiktajām prasībām un iesniegt iesniegumu vietējā pašvaldībā atļaujas saņemšanai. Iesniegumam jāpievieno šautuves plāns un šautuves nolikums. |
| 3. | Administratīvo izmaksu monetārs novērtējums | Projekts nemaina šobrīd esošo administratīvo procedūru. |
| 4. | Atbilstības izmaksu monetārs novērtējums | Projekts neparedz papildu izmaksas, lai nodrošinātu projektā ietverto atbilstības prasību izpildi. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Valsts policija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli. |
| 3. | Sabiedrības līdzdalības rezultāti | Tiks aizpildīts pēc viedokļu saņemšanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, vietējā pašvaldība, kā arī citas institūcijas savas kompetences ietvaros. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Lodīte, 67075423

inese.lodite@vp.gov.lv

Matisāns, 67208227

juris.matisans@vp.gov.lv